Diari Oficial de la Generalitat Valenciana


Sumari del DOGV 4368, del 30-10-2002 (2002/11140)

RESOLUCIÓ de 24 de setembre de 2002, del conseller d'Obres Públiques, Urbanisme i Transports, per la qual s'aprova definitivament l'Homologació i el Pla Parcial Modificatiu del Sector AUHI-4 del municipi de Moncofa (Castelló).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11077


Data del document
:   24-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Moncofa
    * pla d'urbanisme

RESOLUCIÓ de 24 de setembre de 2002, del conseller d'Obres Públiques, Urbanisme i Transports, per la qual s'aprova definitivament l'Homologació i el Pla Parcial Modificatiu del Sector AUHI-4 del municipi de Moncofa (Castelló). [2002/11486]
  
Vist l'expedient relatiu a l'Homologació i Pla Parcial Modificatiu del Sector AUHI-4, promogut per l'Ajuntament de Moncofa (Castelló), i de conformitat amb els següents,
  
Antecedents de fet
  
Primer
  
En virtut del que establix l'article 45 i següents de la Llei 6/1994, de 15 de novembre, Reguladora de l'Activitat Urbanística (LRAU), la mercantil Cartonajes Europa, SA, adjudicatària del programa per al desenvolupament de la Unitat d'Execució núm. 1 del Sector AUHI-4, presenta davant de l'Ajuntament de Moncofa la documentació relativa a la modificació del document d'homologació i pla parcial.
  
Per acord de ple de data 12 de setembre de 2001, se sotmet a informació pública la documentació, mitjançant edictes inserits en el Diari Oficial de la Generalitat Valenciana núm. 4.108, de data 17 d'octubre de 2001, i en el periòdic Mediterraneo, de data 2 d'octubre de 2001, sense que es produïra cap al·legació, va ser aprovat provisionalment per l'Ajuntament de Moncofa, en data 29 de novembre de 2001, i es va remetre l'expedient al Servici Territorial d'Urbanisme de Castelló, en data 10 de gener de 2002.
  
Posteriorment i a fi d'incorporar els condicionants imposats per la Demarcació de Carreteres de l'Estat i per la Inspecció d'Explotació de l'Autopista A-7, es redacta un nou document que és aprovat per l'Ajuntament de Moncofa, en data 30 de maig de 2002.
  
Segon
  
La documentació aportada consistix en memòria informativa i justificativa, pla indicatiu de l'ampliació prevista, text refós que substituïx el vigent del document d'homologació i pla parcial, així com plans d'ordenació de la modificació proposada.
  
Tercer
  
Les Normes Subsidiàries de Planejament de Moncofa van ser aprovades definitivament el dia 29 de desembre de 1989.
  
Quart
  
En data 22 de gener de 2002 es rep l'informe de caràcter desfavorable de la Demarcació de Carreteres de l'Estat en què s'indica la necessitat de reflectir la intersecció d'accés a l'autopista A-7, la limitació d'accés a la rotonda únicament a través del camí de la Ratlla, i la limitació de la distància d'edificació als ramals de la intersecció que haurà de ser de 25 m amb el necessari reflex gràfic, i en data 23 de maig de 2002 es rep l'informe de la Inspecció d'Explotació de l'Autopista A-7 en el qual s'indica la necessitat de donar compliment de certes prescripcions.
  
Amb posterioritat, la Demarcació de Carreteres de l'Estat emet un informe, amb caràcter favorable en relació amb la nova documentació aprovada pel Ple de l'Ajuntament de Moncofa, en data 30 de maig de 2002. Esta nova documentació també incorpora en un annex els condicionants assenyalats per la Inspecció d'Explotació de l'Autopista A-7.
  
Cinqué
  
Així mateix, en data 5 de febrer de 2002, es va requerir a l'Ajuntament de Moncofa perquè dins del període consultiu previst en l'article 38.1 de la LRAU es justificara documentalment la disponibilitat del subministrament d'aigua potable que assegurara la suficiència d'este i la forma en què se solucionava l'evacuació d'aigües residuals, i va ser contestat per este en data 21 de març de 2002, i s'assenyala que no procedia ja que el propòsit de la modificació era molt limitat.
  
Sisé
  
La Comissió Territorial d'Urbanisme de Castelló, en sessió realitzada en data 18 de juny de 2002, va acordar informar favorablement la modificació del document d'Homologació i el Pla Parcial del Sector AUHI-4 i elevar la proposta d'aprovació definitiva al conseller d'Obres Públiques, Urbanisme i Transports.
  
Seté
  
Amb data 23 de setembre de 2002, el conseller d'Obres Públiques, Urbanisme i Transports, de conformitat amb el que establix l'article 55.4 de la Llei Reguladora de l'Activitat Urbanística, va emetre l'informe favorable sobre l'alteració de les zones verdes afectades per l'Homologació i Pla Parcial Modificatiu del Sector AUHI-4 del municipi de Moncofa.
  
Fonaments de dret
  
Primer
  
Quant a la tramitació esta ha sigut correcta segons el que establixen l'article 38 i 55.1 de la LRAU i concordants del Reglament de Planejament de la Comunitat Valenciana (RPCV) i la Instrucció de Planejament 1/1996, de 23 de gener de 1999, sobre homologació de plans d'urbanisme a la Llei Reguladora de l'Activitat Urbanística Valenciana.
  
Segon
  
Respecte a la documentació està completa, als efectes del compliment dels articles 27, 28.2, 21 i 54 de la LRAU, i concordants del RPCV i, de l'apartat II.9 de la Instrucció de Planejament 1/96, de 23 de gener, sobre l'homologació dels plans d'urbanisme a la LRAU.
  
Tercer
  
Quant al fons de l'assumpte l'objecte del document és, conforme s'indica en la memòria, ?possibilitar l'ampliació de l'edificació prevista en la parcel·la edificable del sector a fi d'adequar les instal·lacions als nous processos productius i millorar la rendibilitat?, de manera que és necessària la seua ampliació cap al nord amb una major longitud de les naus, que afecta la zona corresponent a la Xàrcia Primària de Comunicacions prevista (XPC).
  
Així es produïx una disminució de la superfície de Xàrcia Primària de Comunicacions i un ajust de la zona verda prevista de manera que augmenta lleugerament la superfície de parcel·la amb aprofitament lucratiu privat i disminuïx la superfície de destí dotacional públic, per la qual cosa també es veuen afectats els paràmetres d'edificabilitat, tant bruta com neta.
  
El quadre resum de superfícies i de característiques abans i després dels canvis introduïts és el següent:
  
 Planejament Modificació
  
 vigent proposada
  
Parcel·la edificable privada 28.074 m² 28.235 m²
  
Superfície XPC 1.260 m² 1.099 m²
  
Superfície zona verda 3.261 m² 3.261 m²
  
Edificabilitat neta 0.9 m²t/m²s 0.863185 m²t/m²s
  
Edificabilitat bruta 0.775 m²t/m²s 0.7477 m²t/m²s
  
ISD 0.1387 0.1338
  
IEB 0.7751 0.7477
  
Com a conseqüència d'estos canvis i als efectes del compliment dels aspectes assenyalats en l'article 17 de l'Annex al Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (RPCV), es justifica que ISDa/IEBa < ISDn/IEBn, és a dir 0,178944 < 0,178948.
  
La modificació que s'examina suposa la introducció d'alteracions en l'ordenació establida per a la Unitat d'Execució núm. 1 del Sector AUHI-4, tant en el document d'homologació com en el pla parcial, en aspectes molt puntuals que produïxen una disminució de la Xàrcia Primària de Comunicacions, un ajust, sense disminució, en la zona verda i un lleuger augment de la parcel·la edificable.
  
Respecte als canvis proposats, la determinació concreta de l'ordenació d'uns terrenys inclosos en una unitat d'execució del sòl urbanitzable amb ordenació detallada o del traçat d'uns vials s'emmarca clarament dins de la discrecionalitat del planejament urbanístic, i gaudix en tals casos l'administració d'àmplia llibertat per a elegir, entre les alternatives possibles, la forma en què el territori ha de quedar ordenat.
  
En el present cas, els canvis introduïts es formulen en criteris de racionalitat, i sobre estos, els distints organismes s'han pronunciat, i s'han incorporat en el document les observacions estimades i que queden per este assumides. L'alteració de la Xàrcia Primària de Comunicacions es realitza en aspectes molt puntuals que no transcendixen en l'ordenació d'altres sectors ni condicionen la resta d'infraestructures supramunicipals. Així, tenint en compte l'abast de la modificació, i sense perjuí del que seguidament s'assenyala, no s'observen obstacles que qüestionen tal interpretació, i queda únicament a resultes del necessari control de legalitat que haurà de verificar que la modificació no incorre en infracció de cap disposició legal.
  
No obstant això, i com a conseqüència de l'anàlisi del document pel ponent del Ministeri de Foment en la Comissió Informativa, es va constatar la necessitat d'incorporar als plans aportats afectació de la línia límit d'edificació assenyalada en l'informe de Demarcació de Carreteres de l'Estat, que indica: ?Els ramals de les interseccions tenen la consideració de carretera convencional en la vigent legislació de carreteres, per la qual cosa l'ampliació prevista haurà de separar-se almenys 25 metres de l'aresta exterior de la calçada, i s'haurà de grafiar la línia d'edificació.- De conformitat amb això, s'ha remés per l'Ajuntament un pla amb la línia de límit d'edificació que afecta els enllaços i les entrades al peatge de l'autopista A-7, per la qual cosa no existix en este punt obstacle a l'aprovació.
  
Quart
  
D'esta manera, i en este punt, el control autonòmic haurà de limitar-se a un control de legalitat. En particular, ha d'analitzar-se si la modificació complix el que disposa l'article 55.3 de la LRAU, el qual establix que ?tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl del destí públic, haurà de preveure les mesures compensatòries necessàries per a mantindre la proporció i la qualitat de les dotacions públiques previstes respecte a l'aprofitament, sense augmentar este en detriment de la millor realització possible dels estàndards de l'ordenació?. Este precepte legal es troba desenvolupat per l'article 17 de l'Annex del RPCV que regula els estàndards aplicables a les modificacions de planejament. La modificació que ens ocupa suposa un increment de sòl amb aprofitament lucratiu privat i desafecta sòl dotacional de destí públic, per la qual cosa es requerix la confirmació de l'adaptació a estos preceptes. Això es realitza mitjançant la disminució de l'aprofitament net de l'única parcel·la en què s'ordena el sector, sense que es produïsca disminució en la zona verda prevista encara que sí un lleuger ajust en la seua configuració, per la qual cosa es dóna compliment al que assenyalen els articles 55.3 de la LRAU i 17 de l'Annex al RPCV.
  
Cinqué
  
Atés que el present expedient suposa una diferent qualificació o ús urbanístic de les zones verdes o espais lliures anteriorment previstos, de conformitat amb el que disposa l'article 55.4 de la LRAU, amb data 23 de setembre de 2002, s'emet l'informe favorable del conseller d'Obres Públiques Urbanisme i Transports, segons establix la disposició transitòria novena de la LRAU, sense que siga preceptiu, per a este cas concret, la intervenció del Consell Jurídic Consultiu, donat l'objecte específic de la modificació plantejada.
  
Sisé
  
Les determinacions contingudes en el present expedient es consideren correctes, des del punt de vista de les exigències de la política urbanística i territorial de la Generalitat, tal com s'exposa en l'article 40 de la LRAU.
  
Seté
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 i 54 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de general i pertinent aplicació, i de conformitat amb l'acord de la Comissió Territorial d'Urbanisme de Castelló, resolc:
  
Aprovar definitivament l'Homologació i el Pla Parcial Modificatiu del Sector AUHI-4 del municipi de Moncofa (Castelló).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.
  
València, 24 de setembre de 2002.- El conseller d'Obres Públiques, Urbanisme i Transports: José Ramón García Antón.